kardosdrur/scandi-wiki huggingface dataset:
Krasnaja Poljana (Sotji, Krasnodar kraj)

Krasnaja Poljana (, betyder: "rød/smuk lysning"; , Gwbaadwy; , ‘atquaj) er et russisk vintersportssted og bymæssig bebyggelse med  indbyggere. Bebyggelsen er administrativt underlagt Sotji kommune i Krasnodar kraj.

Krasnaja Poljana ligger 560 m.o.h. i det vestlige Kaukasus ved Mzymta-floden, 39 km fra dens udmunding i Sortehavet. Bebyggelsen er hjemsted for Roza Khutor alpine skianlæg. Liftanlæggene går op i 2.320 meters højde, og har en højdeforskel på op til 1.760 meter.

Krasnaja Poljana, ca. 50 kilometers fra Sotji, fungerede som værtsby for de udendørs konkurrencer ved vinter-OL 2014 og de paralympiske vinterlege samme år.

Idrætsanlæg ved vinter-OL 2014 
En række idrætsanlæg i og omkring Krasnaja Poljana benyttedes under vinter-OL 2014:
 Sanki Sliding Center; kælk, bobslæde og skeleton (i Rzjanaja Poljana)
 Skiskydnings- og Skiløbscentret Laura; skiskydning, langrend og nordisk kombineret
 Rosa Chutor Alpine Resort; alpine discipliner
 Roza Khutor Ekstrempark; freestyle og snowboarding
 RusSki Gorki Jumping Center; skihop og nordisk kombineret

Kilder 

Byer i Krasnodar kraj
Vintersportssteder i Rusland
Idrætsanlæg under vinter-OL 2014
Mercursenteret

Mercursenteret er et storcenter i Trondheim, Norge med fokus på mode og livsstil. Mercur har 28 butikker, og mange af koncepterne er Mercur alene om i byen. Dette gælder blandt andet Fretex Unika (nu lukket), Rookie, Bertoni, Mester Grønn, Mamoz, Briz, Zaphari, Wow, Tulla Fischer og Demand and Supply. I tillæg har en del af de mere kendte butikskæder afdelinger i centret. Som det første indkøbscenter i Norge startet centret sin egen blog på deres hjemmeside i efteråret 2008, og der er i dag ansat bloggere til at vedligeholde den.

Mercursenteret ligger i Midtbyen i krydset mellem Kongens gate og Nordre gate. Det åbnede i efteråret 2000 og i 2004 blev det købt af E.C.Dahls Eiendom som er et selskab i Reitangruppen. E.C. Dahls Eiendom overtog i 2007 også driften af centret, efter at Amfi havde styret Mercur fra åbningen i 2000. Mercur havde en omsætning på ca. 220 mio. NOK i 2007.

Bygningen, som centret ligger i, er bygget i 1863 og og rummede tidligere børs, posthus og telegrafstation. Arkitekterne var Heinrich Ernst Schirmer og Wilhelm von Hanno. Mercursenteret er opkaldt efter guden Merkur fra den romerske mytologi og der findes en statue af denne både inden for od udendørs. Udenfor bygningen står en statue af skøjteløberen og æresborgeren af Trondheim, Hjalmar Andersen.

Referencer

Eksterne henvisninger 
 Mercursenterets hjemmeside
 Blogg
 Artikkel i Adresseavisen 

Indkøbscentre i Norge
Bygninger, konstruktioner og anlæg i Trondheim
Etableret i 2000
Frellstedt

Frellstedt er en kommune centralt i Landkreis Helmstedt, i den sydøstlige del af den tyske delstat Niedersachsen. Den har en befolkning på godt 800 mennesker (2012), og er
en del af amtet (Samtgemeinde) Nord-Elm. Den ligger i Naturpark Elm-Lappwald omkring 6 km sydvest for byen Helmstedt.

Eksterne henvisninger 

 Amtets websted 

Kommuner i Niedersachsen
Räbke

Räbke er en kommune i den vestlige centrale del af Landkreis Helmstedt i den sydøstlige del af den tyske delstat Niedersachsen. Den har en befolkning på godt 650 mennesker (2012) og er
en del af amtet (Samtgemeinde) Nord-Elm. Den ligger i floden Schunters kildeområde i Naturpark Elm-Lappwald omkring 9 km sydvest for byen Helmstedt.

Byen er først benævnt Ridepe i 1205. Siden det 16. århundrede har Räbke været kendt for sine vandmøller, der drev papirfremstilling til forsyning for Universität Helmstedt.

Eksterne henvisninger 

 Kommunens websted

Kommuner i Niedersachsen
Lyngsø

Lyngsø er en sø i Midtjylland og en del af Gudenå-systemet, hvori den indgår under fællesbetegnelsen "Silkeborgsøerne".

Omkring Lyngsø
Lyngsø er oprindelig dannet i et dødishul og er derfor, på trods af det lille areal, forholdsvis dyb – maksimumdybden er på 7,6 m. og gennemsnitsdybden 2,4 m. 

Søen er meget bynær med sin beliggenhed nær den sydlige del af Silkeborgs bykerne og må derfor karakteriseres som bysø. 

Oprindelig omkransede Kobskov halvdelen af søens omkreds – mod syd og øst, mens der mod nord og vest lå marker tilhørende Silkeborg Hovedgård.

Fra omkring 1890 opstod Lyngbykvarteret, og det udviklede sig med tiden helt ned til søen.

Byudviklingen blev hjulpet godt på vej, da en kraftig storm i 1934 væltede skoven. Selv om kommunen købte området mellem Lyngsø og Sanatorievej af staten med henblik på byggemodning og boligbyggeri, varede det til op i 1940'erne, før området var udbygget. 

Siden er søen næsten blevet omsluttet af bebyggelse – der er dog på sydsiden stadig forbindelse til Kobskoven. Der blev i sin tid ikke sikret offentlig adgang til søen hele vejen rundt, efter udstykningen af søgrundene blev gennemført. 

Indtil midten af 1950'erne blev der ledt urenset spildevand ud i søen. Spildevandet er siden blevet afskåret, men der er fortsat regnvandsoverløb til søen.

Mod sydøst ligger skovfogedboligen Lyngsøhus, Frederiksberggade 104, som naturligt har navn efter søen. 

På Bryndumsvej ligger Arbejdernes Andels Boligforenings bebyggelse "Lyngsøgården. Lyngsøvej og Lyngsøvænget har ligeledes navn efter Lyngsø. 

Endvidere skal forklaringen på stednavnene “Lyngbykvarteret” og “Lyngbygade”  sandsynligvis også findes i søens navn.

Søens tilløb og fraløb
Der er ikke egentlige tilløb til Lyngsø. Afløbet er rørlagt og løber til Pøtsø og Ørnsø.

Forurening
Lyngsø har været stærkt forurenet, men er blevet bedre efter at kommunen i slutningen af 1900-tallet har etableret separatkloakering og regnvandsbassiner. Allerede første år efter voksede der Maj-Gøgeurt, og fra 2000 har Spidssnudet frø ynglet.

Navnet “Lyngsø” 

Stednavnet “Lyngsøe” nævnes første gang på Videnskabernes Selskabs kort fra 1781 og desuden på et matrikelkort fra 1791. Forleddet er plantebetegnelsen lyng. Navnet betyder derfor “søen omgivet af lyngarealer”.

Eksterne kilder/henvisninger 

 Lyngsø  Lis Thavlov på wikisilkeborg.dk (CC BY-SA 3.0 hentet 5.februar 2014)

Søer i Silkeborg Kommune
Kirkpatrick MacMillan

Kirkpatrick Macmillan (2. september 1812 Keir, Dumfries and Galloway - 26. januar 1878, Keir) var en skotsk smed. Han bliver tilskrevet opfindelsen af den baghjulstrukne cykel

Han forbindes også med de første sikkerhedsregler for cyklister. 

Personer fra Skotland
Opfindere
Cykler
Tømmerflåde

En tømmerflåde er samlet af tømmer, planker og brædder, der kan anvendes som transportmiddel og være mere eller mindre solidt konstrueret. Tømmerflåde, på hvilke tunge genstande (master, rundholter, kanoner, affutager og meget andet) skal føres fra sted til sted, er forbundne med svære jernknæ og bolte og flyder på solide tømmerkonstruktioner, der har betydelig opdrift. De kaldes masteflåder. Når skibe forliser under forhold, hvor ikke hele besætningen kan optages i bådene, og hvor tiden tillader det, sammensurres af tomme fade, rundholter og brædder en tømmerflåde, redningsflåde, hvorpå mandskabet kan redde sig.

Ved tømmerflådning forstås også en del sammensurret tømmer, der er udlosset fra et skib for at føres i land. Forsøg har endog været gjort med at transportere tømmer sammenføjet i flåder fra Finland til Danmark.

Kilde 
  bind 24 side 122 skrevet af kommandørerne C. Bloch og Carl With-Seidelin

Fartøjer
Både
Padling
Træ
Fin Alfred Larsen

Fin Alfred Larsen eller Finalfred (født 1939) er dansk sanger, folkemusiker og musikpædagog. Han har bl.a. samarbejdet med den danske vise- og protestsanger Cæsar.

I 2002 modtog han "Årets Danske Visealbum" for albummet Håndværkersange og Skæmteviser fra København og Omegn ved Danish Music Awards..

Referencer 

Musikere fra Danmark
Shaka Loveless (album)

Shaka Loveless er det selvbetitlede debutalbum fra den danske sanger og sangskriver Shaka Loveless. Det udkom den 28. september 2012 på Universal Music. Albummet handler ifølge Shaka Loveless om sangeren selv og om "den måde vi lever med hinanden og med planeten på". Derudover er forgængelighed albummets underliggende tema: "Det hele kommer til at forsvinde, og alting er en illusion." Albummet er produceret af producerduoen Donkey Sound, der består af Pharfar og Fresh-I. Singlerne "Tomgang" og "Ikke mere tid" blev store hits på download- og streaming-hitlisterne, og er begge er blevet streamet 7,2 millioner gange hver. Albummet modtog guld for 10.000 solgte eksemplarer i juni 2014.

Singler 
"Tomgang" udkom som albummets første single den 2. april 2012. Sangen handler ifølge Shaka Loveless om venskaber og afmagt, og er skrevet i periode hvor han var stofmisbruger, og besluttede sig for at stoppe: "Der havde jeg specielt én ven, hvor det virkelig begyndte at gå dårligt imellem os. Jeg følte ikke rigtig, at jeg kunne nå ind til ham, samtidig med at jeg også selv tog for meget. Jeg kunne ikke rigtig gøre noget. Det var både mig selv og min kammerat, der var et dårligt sted." Singlen har modtaget platin for 30.000 downloads, og fire-dobbelt platin for 7,2 millioner streams. "Tomgang" var den mest streamede danske sang i 2012.

Albummets anden single, "Ikke mere tid" udkom den 13. august 2012. Sangen handler om global opvarmning og forurening. Singlen har modtaget platin for 30.000 downloads, og fire-dobbelt platin for 7,2 millioner streams. "Ikke mere tid" var den sjette mest streamede danske sang i 2012.

Spor

Kilder

Album fra 2012
Shaka Loveless-album
Morten Meldgaard

Morten Meldgaard (født 14. november 1956 i København) er en dansk zoolog med speciale i grønlandske rensdyr og direktør for Statens Naturhistoriske Museum. I sit arbejde og forskning har han især beskæftiget sig med arktisk zoologi, ressourcer og udnyttelsen af disse i arktis samt klima og miljøhistorie.

Karriere 
Han fik sin studentereksamen fra Frederikssund Amtsgymnasium i 1976. Senere uddannede han sig til zoolog på Københavns Universitet, hvor han blev færdig i 1985 og blev senere lic.scient. i 1990 samme sted. I 1995 blev han centerleder på Historisk Arkæologisk Forsøgscenter i Lejre. Herefter blev han ansat som direktør for Dansk Polarcenter, hvor han var fra 1995-2000, hvor han blev direktør for Nordatlantens Brygge frem til 2005. Han var direktør for Dansk Ekspeditionsfond, der styrede Galathea 3-ekspitionen i to år frem til 2007, hvor han blev ansat som direktør for Statens Naturhistoriske Museum.

Siden 2005 har Meldgaard været adjungeret professor på arktisk miljøhistorie på Syddansk Universitet.

Han modtog Galathea Medaillen i 2009 og sidder i bestyrelsen på flere fonde og bl.a. Det Kongelige Danske Geografiske Selskab siden 1996 samt Middelaldercentrets bestyrelse siden 2000.

Referencer

Eksterne henvisninger 
 Morten Meldgaard på Statens Naturhistoriske Museum

Museumsfolk fra Danmark
Zoologer fra Danmark
Modtagere af Galathea Medaillen
Personer fra København
Danskere i 1900-tallet
Danskere i 2000-tallet
Personer i Kraks Blå Bog
Professorer fra Syddansk Universitet
Planke

Planker (via middelnedertysk planke fra latin planca bræt, planke) adskiller sig fra brædder, ved at tykkelsen er 5 cm eller derover.

Kilder 
  bind 19 side 212 skrevet af professor Edouard Suenson
 "Planke" hos Ordnet.dk

Træ
Torvet (Trondheim)

Torvet er den centrale plads i i Trondheim, Norge. Torvet er et resultat af Johan Caspar de Cicignons byplan fra 1681. Torvet ligger, hvor Kongens gate og Munkegata krydser hinanden.

Historie 

Efter en bybranden i 1681, udarbejdede Cicignon den barokke byplan, som Midtbyen i Trondheim fortsat er reguleret efter. Byplanen har brede gader, som skulle forhindre en eventuel brand i at sprede sig mellem træbygningerne. Mellem Nidarosdomen og Munkholmen tegnede Cicignon en bred gade med præg af avenue, Munkegata, der havde et kvadratisk torv til at udgøre et midtpunktet.

I 1921 blev der rejst en statue af byens grundlægger Olav Tryggvason på en høj søjle midt på Torvet. Statuen var fremstillet af Wilhelm Rasmussen og blev afsløret d. 18. september 1921 i forbindelse med Dovrebanens åbning. I forbindelse med Trøndelagsudstillingen i 1930 blev der lavet et solur rundt om statuen, hvor søjlen udgør "viseren" i soluret.

Beskrivelse 

Sommergården, som ligger ved Sommerveita, danner den nordøstre afgrænsningen af Torvet mens Hornemannsgården danner den sydøstlige afgrænsningen. Skulpturen Go'dagen, også kaldet Torgkona (da: Torvekone), fra 1983, af billedhuggeren Tone Thiis Schjetne står i det sydøstlige hjørne af Torvet. Storcenteret Trondheim Torg ligger i det sydvestlige hjørne af Torvet.

Referencer

Eksterne henvisninger 
Torvet i Trondheim – Trondheim kommune

Bygninger, konstruktioner og anlæg i Trondheim
Torve og pladser i Norge
Herostratos

Herostratos (gr. Ἡρόστρατος) var en græsk brandstifter, der den 21. juli 356 f.Kr. ødelagde Artemistemplet i Efesos, et af Verdens syv underværker ved at sætte ild til det.

Efter forbrydelsen erkendte Herostratos, at motivet til branden var at opnå berømmelse. Borgerne i Efesos bestemte, at hans navn som straf aldrig måtte nævnes. Alligevel har han i dag lagt navn til begrebet herostratisk berømmelse. Dette skyldes den græske historiker Theopompos, som i sit historiske værk Hellenika omtaler både hændelsen og forbryderen.

Ud over damnatio memoriae-straffen blev Herostratos henrettet som straf.

Historikeren Plutark skrev i sin biografi om Alexander den Store, at årsagen til, at Herostratos slap afsted med sit foretagende var, at Artemis var for optaget af Alexanders fødsel (som fandt sted samtidig med branden), at hun ikke formåede at redde sit tempel.

Eksterne henvisninger 

Personer fra antikkens Grækenland
Kriminalitetshistorie
Det lille Turnéteater

Det lille Turnéteater skaber scenekunst for alle børn… også dem der er blevet voksne.
 
Det lille Turnéteater har rødder langt tilbage i det verdensanerkendte, danske børneteater-miljø, hvor der er tradition for at tage børnepublikummet seriøst og lave forestillinger i øjenhøjde uden at miste højde på ambitionsniveauet.
 
Det lille Turnéteaters forestillinger er meningsfulde og vedkommende for et bredt publikum. Det er teaterforestillinger baseret på gode, ofte klassiske eller kendte fortællinger, som er en del af vores fælles kulturarv. Basen er klassisk, men forestillingerne er altid nutidige og enestående kunstneriske værker.
 
Det lille Turnéteater er et opsøgende teater, der spiller på skoler institutioner, teaterforeninger, teatre m.m. i det ganske land, og kommer ofte steder, hvor der ikke normalt opleves scenekunst. Teatret ser det som sin opgave, at producere teater med høj kunstnerisk kvalitet, der evner at spille under mange forskellige forhold.
 
Teatret er grundlagt i 1990 af Peter Holst, modtager støtte fra Statens Kunstfond, og har modtaget offentlig støtte siden 1995.

Teatre i Danmark
Murtvang

Murtvang kaldtes i Norge den tvungne murbebyggelse i byerne og i bymæssig bebyggede strøg til forebyggelse mod ødelæggelse ved ildsvåde. 

Allerede Brandanordningen for Kristiania af 1714 forbød opførelse af træbygninger i byen. I en del andre byer blev der i sidste halvdel af 19. århundrede ved beslutning af kommunestyret og med kongelig stadfæstelse påbudt murtvang for de mest centrale bydele. Men almindelig påbud om murtvang i byerne gav først lov af 19. maj 1904 (især foranlediget ved Aalesunds brand). Som almindelig regel må træbygninger ikke opføres inden for byernes grænser; heller ikke må ældre træbygninger i byerne påbygges eller undergives hovedreparation. Uden for de centrale strøg af byen kan der dog opføres mindre enetages træbygninger på ikke over 6 meters højde til gesimsens overkant og på visse nærmere betingelser med hensyn til areal og afstand. Men hertil kræves beslutning af kommunestyret med kongens approbation.

Kilde 
 bind 17 side 444 skrevet af dr.jur. K. Østberg, (Kristiania)

Byggeri
Byer
Samfund
Rådhuset i Trondheim

Det nye Rådhuset i Trondheim ligger i Munkegata 1 og er i dag mødelokale for bystyret, formandskabet og arbejdsplads for kommunens centraladministration. Bygningen som blev tegnet af arkitekterne Lars Solberg og Johan Christensen og er en stor toetagers bygning i historicistisk stil. Bygningen har to korte sidefløje og en bred midterrisalit. Rådhuset rummer også en stor del af Trondheim bys kunstsamlinger, blandt andet ordførergalleriet. Byg

Historie 

Det nye rådhus blev opført i 1895–96 som tilholdssted for Trondhjems Tekniske Læreanstalt. Efter at den blev afviklet tog Trondhjems tekniske mellomskole over. Den holdt til i bygningen frem til 1929, da den blev overtaget af kommunen. Efter en omfattende ombygning ved arkitekt Carl J. Moe flyttede byens administration ind i 1930.

Se også 
Rådhuset i Trondheim (gamle)
Munkegata

Eksterne henvisninger 
Rådhuset i kommunens hjemmeside

Bygninger, konstruktioner og anlæg i Trondheim
Trondheim
Ringmur

I oldtiden og middelalderen omgaves byerne til forsvar imod fjendtligt angreb med en fortløbende mur, ringmur, foroven forsynet med murtinder, imellem hvilke dannedes skydeskår. Ringmur fik senere lodrette skydeskår, machicoulis, gennem hvilke murfoden kunne beskydes, samt fremspringende, med skydeskår forsynede tårnbygninger, rundéler, der dannede faste, selvstændige punkter i forsvarslinjen. Ringmur var ofte omgivet af en foranliggende tør eller våd grav. Imellem to tårnbygninger og flankeret fra disse lå stadporten. Ringmur erstattedes senere af en til dels murklædt jordvold, og den genfindes i den permanente befæstning, som de store befæstede lejres indre forsvarslinje, enceinten.

Kilde 
  bind 20 side 211 skrevet af kaptajn Knud Schat-Petersen

Fæstningsanlæg
Mure
Machicoulis

Machicoulis (fransk) er nedadrettede skydeskår eller skoldehuller fra den middelalderlige fæstningskunst, hvorigennem forsvareren kunne ramme angriberen, når han trængte frem til fæstningsmurens fod. Machicoulis dannes i reglen ved gennembrydning af gulvet i vægtergangen, hvis brystværnsmur med dens tinder krager frem foran selve fæstningsmuren og bæres af konsoller.

Kilde 
  bind 16 side 336 skrevet af mag.art. Chr. A Jensen

Fæstningsanlæg
Fejlslutning

En fejlslutning er en inkonsistent og/eller tvetydig og/eller ikke-følgende og/eller usand måde at tænke på, logisk og/eller empirisk set.

Typer 
Der findes både formelle og uformelle fejlslutninger.

Formelle fejlslutninger har med gyldigheden af ens argument at gøre. Om ens påstand følger logisk af ens begrundelse.
Uformelle fejlslutninger har med sandheden af delene i ens argument at gøre. Om ens konklusion og præmis/præmisser hver især er sande.

Et eksempel på en formel fejlslutning kan være, at man påstår at perfekte cirkler er runde fordi det blæser.
Dette er en fejlslutning, da begrundelsen ikke uddyber hvorfor perfekte cirkler er runde. Eksemplet er dermed ugyldigt.

Et eksempel på en uformel fejlslutning kan være, at man påstår at noget er sandt fordi de fleste mener det.
Dette er en fejlslutning i kraft af, at flertallet kan tage fejl. Eksemplet er dermed utilstrækkeligt, selvom konklusionen og præmissen evt. er sande.

Et ugyldigt argument kan stadig have sande præmisser og/eller en sand konklusion. De følger bare ikke af hinanden.

På samme måde kan et argument med usande præmisser samt en usand konklusion stadig være gyldigt.

Se også 
 Fejlslutning (matematik)
For et mere uddybende og kontekstualiserende indblik i fejlslutninger, se argumentationsteori.

 
Information
Skattepligt

Ved skattepligt forstås den retlige forpligtelse, som en stats undersåtter har til at erlægge skat. Berettigelsen af en sådan pligt er given med anerkendelse af en med tvangsmyndighed udstyret stat, der til gennemførelse af sine formål bruger flere midler, end erhvervsindtægter og gebyrer indbringer. Staten er da med nødvendighed henvist til at lægge beslag på en del af sine undersåtters indtægter. Ved lovgivningens mellemkomst kan der også pålægges statens undersåtter en skattepligt over for kommunen.

Kilde 
  bind 21 side 518 skrevet af kontorchef Cordt Trap

Pligt
Cash pooling

Cash pooling er en metode benyttet af små som store virksomheder til, at maksimere sin debet- og kreditudnyttelse.

Princippet går ud på, at man puljer sine likvider på konti med stor gennemstrømning eksempelvis en central driftskonto, så man blandt andet sikrer sig mod de udsving der vil være over tid. Denne konto kan være én central konto eller et par centrale konti.

Fordelene ved at gøre dette vil blandt andet være at undgå gebyrer og sikre at der ikke trækkes unødigt på kreditter. Sidegevinsten ved at have styr på debet/kredit siden vil så også være med til at stille virksomheden med en bedre intern rating hos sine kreditorer samt at have bedre styr på likviditeten, skulle man komme ind i en periode med lavere aktivitet.

Erhvervsøkonomi
Aquarius

Aquarius kan henvise til flere artikler:

 Aquarius – latinske navn for stjernebilledet Vandmanden
 Aquarius – latinske navn for stjernetegnet Vandmanden
 Aquarius (album) – et musikalbum udgivet af Aqua
Roza Khutor Ekstrempark

Roza Khutor Ekstrempark () ligger ved skisportsstedet Roza Khutor i Krasnaja Poljana, Rusland. Konkurrencer i freestyle og snowboard afvikles her under de olympiske vinterlege 2014. OL-byen Sotji ligger 60 km syd for anlægget.

Eksterne henvisninger 
Denne artikel er helt eller delvist baseret på materiale fra den engelske version af artiklen.
Sotji-OS 2014: Roza Chutor Extreme Park  Læst 30. januar 2014. 

Krasnodar krajs geografi
Idrætsanlæg under vinter-OL 2014
Far, mor og Blyp

Far, mor og Blyp er en dansk tv-serie for børn fra 1996, som er skrevet af Kit Goetz og Hans Kragh-Jacobsen og instrueret af Ulla Raben for DR1. Serien havde premiere den 5. oktober 1996 på DR1 og består af ni afsnit af ca. 25 minutters varighed. 

Serien følger det vordende forældrepar, piloten Tom og stewardessen Vivi, der pludselig befinder sig ved Verdens Ende, hvor de under supervision af børneagenter og to talende træer bliver gjort klar til forældrerollerne.

Far, mor og Blyp blev i 1999 efterfulgt af tv-serien Far, mor og Blypperne - Blyppernes første år.

Medvirkende 

 Hella Joof som Vivi Jønsson og Birk
 Peter Frödin som Tom Springberg og Fyr
 Sofie Trier som børneagent
 Adam Stausholm-Røper som børneagent
 Stephania Potalivo som del af børnepanel
 Simon Stenspil som del af børnepanel

Eksterne henvisninger 
 Far, mor og Blyp  på DR Bonanza
 

Børneserier fra Danmark
Danske tv-serier fra 1990'erne
Bonanza
Ravnkloa

Ravnkloa er navnet på Trondheims mest kendte torv. Pladsen ligger for enden af Munkegata, mellom Olav Tryggvasons gate og kanalen, på linjen mellem Nidarosdomen og Munkholmen. Ravnkloa er Trondheims centrum for handel med fisk og skaldyr.

Om sommeren går der båd mellem Ravnkloa og Munkholmen flere ganger dagligt, og Kystlaygets fløtmann ror folk over kanalen til og fra Fosenkaia kontinuerlig, når vejret er godt. Ravnkloa er også udgangspunktet for guidede bådturer i Trondheim.

Historie 
Navnet Ravnkloa stammer givetvis fra en Peder Raffnklau, som kan spores tilbage til 1619, og navnet er brugt på torvet fra begyndelsen af 1700-tallet.

Der har foregået handel med fisk i Ravnkloa i mange hundrede år. I 1800-tallet foregik der også torvehandel her, hvilket startede i 1841. I 1896 blev der anlagt et fisketorv i Ravnkloa, dette blev flyttet indendørs i en midlertidig fiskehal i 1945. I 1960'erne blev fiskehallen erstattet med en ny, midlertidig fiskehal. Den blev revet ned i 1999. Nutidens torvehal blev åbnet i december 2000. Den indeholder fiskemarkedet Ravnkloa Fisk & Skalldyr og om sommeren caféen Kloa Servering, som er et populært sted at spise rejer på sommeraftener. I tillæg er der salg af fisk og skaldyr direkte fra flydebryggen i Ravnkloa. 26. november 2007 åbnede delikatessebutikken Rafnklau i Ravnkloa. Rafnklau ejes bl.a. af Calle Fegth, der er daglig leder af restaurant Credo i Trondheim. 

Selve torvet blev renoveret i midten af 1990'erne, hvor pladsen blev brolagt og der blev udformet et amfiteater med siddepladser rundt i kanten. Nils Aas' skulptur Den siste viking fra 1991 og en kopi af det gamle Ravnklo-klokke står opstillet på pladsen.

Eksterne henvisninger 

 Ravnkloa Fisk & Skalldyr 
 Rafnklau Delikatessehandel 

Bygninger, konstruktioner og anlæg i Trondheim
Torve og pladser i Norge